अदालत ने आदेश दिया है कि कैद के दौरान संजय दत्त को किसी फिल्म की शूटिंग करने की इजाजत नहीं दी जा सकती. यह उनके उठते-गिरते करियर के लिए एक और झटका है, जिसे 2012 में अग्निपथ और सन ऑफ सरदार जैसी फिल्मों से सहारा मिला है. 2013 में उनका कैलेंडर शूटिंग और फिल्मों के प्रमोशन से भरा हुआ है. रिलीज के लिए तैयार उनकी फिल्मों में 2003 की तमिल हिट सामी की रिमेक पुलिसगीरी आनी है. निर्देशक अपूर्व लाखिया की रिमेक जंजीर भी अधर में है जिसमें संजय दत्त पुरानी जंजीर के पठान शेर खान की भूमिका निभाने वाले थे.